# **DECIZIA ETAPEI DE ÎNCADRARE**

## Nr. din .09.2017

Ca urmare a solicitării de emitere a acordului de mediu adresate de **SC CONVERSMIN SA** Bucuresti, prin imputernicit **SC I.C.P.M. SA** din municipiul Baia Mare, str. Grivitei, nr.89, judetul Maramures, înregistrată la APM Suceava cu nr. 8127/27.07.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.09.2017, că proiectul **“Proiect tehnic al lucrarilor de remediere si modernizare a statiei de epurare ape de mina Mestecanis, judetul Suceava”**, propus a fi amplasat în comuna Iacobeni, sat Mestecanis, judetul Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**1. Caracteristicile proiectului**

a) proiectul se încadrează în prevederile Hotărârii Guvernului nr. 445/2009, anexa nr. 2, pct.10, lit.b, pct.13, lit.a;

b) proiectul nu face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar;

c) mărimea proiectului: se propune implementarea unui flux tehnologic modernizat prin lucrari pentru remedierea si modernizarea instalatiilor si utilajelor statiei de epurare mecano-chimica, a apelor de mina (cu caracter acid), Mestecanis, captate in urma procesului de inchidere, conservare si ecologizare a perimetrului minier Mestecanis. Utilajele, constructiile si instalatiile statiei de epurare prezinta un grad de uzura si degradare avansat cauzat de aciditatea apei de mina.

***Situatia existenta:***

*Instalatii existente:*

*- Conducta aductiune a apelor de mina*

*- Bazinul de reactie treapta I*

*- Bazinul de reactie treapta II*

*- Decantorul vertical*

*- Camine pompare slam*

*- Statia de filtrare namol*

*- Platforma namol*

*- Statia de var*

*- Alimentarea cu apa industriala*

*- Camin debitmetru*

***Lucrari proiectate:***

*- Conducta aductiune a apelor de mina*

Sunt prevazute:

- camin de receptie ape de mina

- reconditionare canale si camine

Apele de mina care ies prin gura galeriei G2 prin conducta cu D=200mm sunt preluate in camin improvizat, conduse prin conducta PEHD D=200mm in camin deversor triunghiular iar de aici prin conducte ingropate la bazinul de reactive I.

Caminul improvizat se vadesfiinta si se va poza un camin circular din PEHD D=800mm cu adnacimea de 1m, cu o intrare si doua iesiri cu D=200mm. La cele doua iesiri se vor monta doua vane cu sertar Dn=200mm. Vanele vor fi ingropate in pamant, pozitia normal fiind inchisa si sigilata spre canalul de evacuare in emisar si deschisa permanent catre statia de epurare. In caz de avarie in statie sau viituri subterane ce nu pot fi preluate de statie, vanele inchid apele spre statie si deschid evacuarea apei pe canalul de avarii spre emisar.

*- Bazinul de reactie treapta I*

Sunt prevazute:

* reconditionare bazin
* montaje instalatii hidromecanice
* instalatii de forta si impamantare

Bazinul de reactie I (neutralizare, oxidare si precipitare), pH-ul este ridicat de la 2,5-3 la 8,5 prin adaugare de solutie de lapte de var, are D=2,5m, H=3,1m, V=13mc, este din beton, circular.

Bazinul va fi curatat si reconditionat.

Pentru descarcarea uniforma a apei in bazin, rigola de colactrae a apei tratate cu S=30x30cm, va fi prevazuta cu o noua lama de deversare din inox, reglata la acelasi nivel.

In axul bazinului la partea superioara, se va fixa de pasarela existenta o camera de amestec (tub central cu D=600mm si H=1000mm sub nivelul apei) destinata alimentarii si omogenizarii apei de mina cu laptele de var si namol recirculat. Se va monta la baza bazinului un aerator pentru agitarea amestecului si introducerea de oxygen in amestec.

*- Bazinul de reactie treapta II*

Sunt prevazute:

* reconditionare bazin
* montaje instalatii hidromecanice
* instalatii de forta si impamantare

Treapta II consta in dozarea in continuare a solutiei de lapte de var (pH de la 8,5 la 8,7- 9,1) in vederea eliminarii Mn, Zn, si alte metale care nu au reactionat in treapta I.

Bazinul de reactie II (neutralizare, oxidare si precipitare), are D=5m, H=6m, V=51,6mc, este din beton armat, circular, ingropat, cu fund tronconic (h=2m).

Bazinul va fi curatat si reconditionat.

Pentru descarcarea uniforma a apei in bazin, rigola de colactare a apei tratate cu S=30x30cm, va fi prevazuta cu o noua lama de deversare din inox, reglata la acelasi nivel.

In axul bazinului la partea superioara, se va fixa de pasarela existenta o camera de amestec (tub central cu D=800mm si H=3000mm sub nivelul apei) destinata alimentarii si omogenizarii apei de mina cu laptele de var si namol recirculat. Se va monta la baza, la cca.1,5m de fundul bazinului, un aerator pentru agitarea amestecului si introducerea de oxygen in amestec.

Apa tratata va fi dirijata spre decantoare. Intre bazinul de reactie treapta II si decantorul vertical se va monta intr-un camin nou, un mixer static (floculator), in care se va injecta floculator.

*- Decantorul vertical*

Sunt prevazute:

* reconditionare decantor
* camin mixer static
* montaj mixer static
* instalatii hidromecanice

Bazinul vertical de decantare este o constructie din beton armat, ingropata, circular cu D=6m, Htotal=6,5m, fund tronconic cu h=2m, V=165mc; bazinul are la partea superioara, in interior, rigola colectoare pentru apa tratata, cu sectiunea 30x30cm.

Decantorul va fi curatat si reconditionat.

Amestecul de apa de mina si suspensii din bazinul de reactie II va fi distribuit prin conducta cu Dn=200mm, in centrul decantorului, in camera de linistire, cu D=800mm si l=4m.

Pentru descarcarea uniforma a apei in bazin, rigola de colactare a apei tratate si limpezite va fi prevazuta cu o noua lama de deversare din inox, reglata la acelasi nivel.

*- Camine pompare slam*

Sunt prevazute:

* montaj pompe centrifuge
* instalatii electrice de forta

Se vor monta pompe noi pentru aspirarea namolului concentrat din decantor si refularea in rezervorul tampon din statia de epurare prin conducte PEHD montate subteran, cu camine de vane la punctele de intersectie si ramificare.

*- Statia de filtrare namol*

Sunt prevazute:

* montaj rezervor tampon
* montaj doua agitatoare pe vase de coacere
* montaj, reconditionari in stalatii tehnologice
* retele exterioare
* instalatii electrice de forta, impamantare, iluminat, automatizare

Namolul rezultat in urma filtrarii are o umiditate de 82%; apa reziduala va fi recirculata la treapta I de neutralizare iar namolu va fi evacuate pe deposit temporara.

Utilaje din statia de filtrare: 2 filtre presa cu banda, instalatie preparare electrolit, snec evacuare namol, instalatie spalare filter, instalatie aer comprimat, rezervor de apa.

Utilajele uzate vor fi demontate, curatate, inlocuite sau remontate si reglate, functie de gradul de uzura.

Se vor amplasa un rezervor tampon pentru slam cu mixer si 2 pompe alimentare cu slam a filtrelor si se vor moderniza 2 reactoare de coacere cu mixere.

*- Statia de var*

Sunt prevazute:

* reconditionare instalatie preparare lapte de var
* montaje utilaje hidromecanice
* instalatii electrice de forta, automatizare

Prepararea laptelui de var se face intr-o cuva cu dimensiunile 2,5x4,5m la cota -1,7m, in care sunt montate vasul de preparare lapte de var (D=1,5m, h=1,7m, V=3mc), 2 pompe transvazare, vas de stocare si distributie.

Se vor monta: o pompa de epuisment, 2 pompe dozatoare lapte de var

*- Alimentarea cu apa industriala*

Sunt prevazute:

- montaj 2 pompe apa industriala

- instalatii electrice de forta, automatizare

Apa necesara prepararii laptelui de var este apa de mina epurata recirculata.

Se vor monta 2 pompe in caminul din apropierea decantorului pentru alimentarea cu apa industialaapei.

*- Camin debitmetru si instalatie debitmetru electromagnetic*

Apa tratata si limpezita din decator se va colecta in rogola decantorului si se va evacua in emisar, prin conducte Dn=150mm, pe un nou traseu. Inainte de deversare, apa se va contoriza prin caminul debitmetru, nou construit (din betonarmat, ingropat, in care se va monta un debitmetru electromagnetic.

*Se va monta o centrala termica si instalatie de incalzire.*

d) *cumularea cu alte proiecte* – nu este cazul;

e) *utilizarea resurselor naturale*: nu este cazul;

*Utilităţile necesare pentru organizarea de şantier:*

1. Apa potabila din sursa proprie
2. Energie electrica – va fi asigurata de reteaua electrica din localitate

*Deşeuri:* Principalele categorii de deşeuri care vor rezulta din activitatea de execuţie a proiectului sunt:

1. pulberi ciment de la operaţiile de construcţii şi finisaje;
2. pământul în exces de la operaţiile de săpături

Pe toată durata execuţiei, aceste deşeuri rezultate vor fi transportate de pe teren şi duse la un depozit autorizat de deşeuri prin grija constructorului.

*f) emisiile poluante, inclusiv zgomotul şi alte surse de disconfort*:

- pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

*g) riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate

**2. Localizarea proiectului ............................**

2.1 *utilizarea existentă a terenului*: conform certificatului de urbanism nr.102/21.06.2016, terenul destinat constructiei ce face obiectul prezentei documentatii tehnice este domeniul public al comunei Darmanesti si este situat in intravilanul comunei Iacobeni.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află in intravilanul comunei Darmanesti.

**3. Caracteristicile impactului potenţial**

*a). Extinderea impactului, aria geografică şi numărul de persoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în Certificatul de urbanism nr. 102/21.06.2016, emis de Primaria comunei Darmanesti.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011 cu completarile si modificarile ulterioare. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/2017 - acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;

- se vor obţine toate avizele prevăzute în certificatul de urbanism;

- se vor respecta prevederile Avizului de gospodarire a apelor nr.33/17.07.2017 emis de SGA Suceava;

- la finalizarea lucrarilor se va intocmi documentatia tehnică pentru revizuirea autorizatiei de mediu.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie este valabilă pe toată perioada de aplicare a proiectului.

Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV  
ING. VASILE OSEAN

    Sef Serviciu Avize, Acorduri, Autorizatii Intocmit

   Ing. Constantin Burciu Ing. Mariana Burlacu